b"\n_START_ARTICLE_\nMichael Taylor\n_START_SECTION_\nLjubiteljska kariera\n_START_PARAGRAPH_\nNa srednjo \xc5\xa1olo je hodil v mestu Apopka v Floridi, univerzitetne dneve pa je pre\xc5\xbeivljal na univerzi Stanford University.\n_START_SECTION_\nPoklicna kariera\n_START_PARAGRAPH_\nTaylor je bil izbran v 5. krogu nabora lige MLB leta 2007 s strani ekipe Philadelphia Phillies. Ob koncu sezone 2009 je bil eden izmed dveh igralcev ekipe, ki je prejel nagrado Paul Owens Award, ki jo prejmeta najbolj\xc5\xa1i metalec in polo\xc5\xbeajski igralec v ni\xc5\xbejih podru\xc5\xbenicah ekipe._NEWLINE_16. decembra leta 2009 je bil skupaj z with Kyleom Drabekom in Travisom D'Arnaujem poslan k ekipi Toronto Blue Jays, v Philadelphio pa je v zameno od\xc5\xa1el Roy Halladay. Ekipa iz Toronta ga je nemudoma poslala k ekipi Oakland Athletics, v zameno za Bretta Wallacea. Leta 2009 je Taylor osvojil nagrado Novinec leta lige Eastern League. Celotno sezono 2010 je pre\xc5\xbeivel na stopnji Triple-A v Sacramentu in prejel povabilo za igranje v ligi Arizona Fall League._NEWLINE_2. septembra 2011 je Taylor prvi\xc4\x8d zaigral v ligi MLB. Na seznamu odbijalcev je bil deveti, igral pa je v desnem polju. Skupno je v sezoni 2011 igral na 11 tekmah, zbral 6 udarcev v polje, doma\xc4\x8di tek, poslal tek domov in imel odbijalsko povpre\xc4\x8dje 0,200.\n_START_SECTION_\nRadijsko pripravni\xc5\xa1tvo\n_START_PARAGRAPH_\nTaylor je pri KNBR, priljubljeni radijski postaji na obmo\xc4\x8dju Zaliva San Francisca, sprejel ponudbo za pripravni\xc5\xa1tvo. Pri svojem delu se Taylor sprehaja po ulicah mest v Zalivu in i\xc5\xa1\xc4\x8de mnenja in komentarje mimoido\xc4\x8dih. Zaradi njegove vi\xc5\xa1ine (1,98 m) bi mnogi menili, da je za ve\xc4\x8dino dokaj ustra\xc5\xa1ujo\xc4\x8d, a je do sedaj imel pri pripravni\xc5\xa1tvu precej uspeha."